तुला- आज सुबह से चंद्रमा आपकी राशि से बारहवां हो जाएगा. अगर आप शाम को होने वाली थकान को कोई समस्या नहीं मानते हैं, तो आपके लिए आज का दिन अच्छा रहेगा. आज आपके सामने करने के बहुत सारे काम और बहुत सारी चिंताएं रहेंगी. इनमें से अधिकतर चिंताएं आपकी नौकरी धंधे से, अधिकारियों के साथ आपके संबंधों से, कुछ पैसों के मामलों से और कुछ रिश्तों के मामलों से जुड़ी होंगी. मित्रों से सलाह करेंगे, तो आपको बहुत उपयोगी सलाह मिलेगी. लेकिन सफलता आप अपने स्वयं के ही प्रयासों से ही अर्जित कर सकेंगे. जितने आत्मबल और आत्मविश्वास के साथ आप आगे बढ़ेगे, आपको उतनी सफलता मिलेगी. घर-गृहस्थी से लेकर दफ्तर तक के तमाम कामों में उलझे रहने बाद आज शाम तक आप बुरी तरह थक सकते हैं. लेकिन सारी मेहनत के बावजूद आप दिनभर तनावमुक्त बने रहेंगे.